**יב"א 506** או **יחידת הבקרה הצפונית** היא יחידת בקרה אווירית של חיל האוויר הישראלי השוכנת בהר מירון. היא אמונה על המרחב האווירי בחציה הצפוני של ישראל המשקיף על לבנון ועל סוריה, ועד קפריסין והמדינות השכנות לישראל ושותפה לכל מבצע אווירי באזור זה. ביחידה משרתים עשרות חיילים בהם בקרים ומש"קי בקרה. היחידה נמצאת תחת פיקוד מערך הבקרה בחיל האוויר הישראלי. במהלך השנים קמו למערך יחידות נוספות, אך היא עדיין נודעה תמיד כ"יחידה הצפונית".

היסטוריה
--------

היחידה הוקמה בשנת 1967 וחיילי היחידה בראשיתה השתתפו ביירוט מטוסי קרב בהם מיגים. בקרב האוויר של 13 בספטמבר 1973 הופלו 12 מטוסי קרב סוריים באמצעות מטוסי קרב ישראליים אותם הזניקה יחידת הבקרה וליוותה אותם עד להפלה. פחות מחודש לאחר מכן פרצה מלחמת יום הכיפורים, וחייליה הובילו הפלות רבות.

ב-8 ביוני 1982 היחידה לקחה חלק במבצע ערצב 19 שנערך ביום הרביעי של מלחמת לבנון הראשונה ובו הושמד רוב מערך טילי הקרקע-אוויר של צבא סוריה בבקעת הלבנון.

באוקטובר 1989 חדר הטייס הסורי בסאם עאדל עם מטוסו, מיג-23, דרך גבול רמת הגולן וחג באוויר במשך כמה דקות עד לנחיתה במנחת מגידו. עצם החדירה הוביל לשינוי בתפיסת האיומים על שמי המדינה ובפרט על טרור אווירי, לשיפורים והתאמת המכשור הטכנולוגי כך שיוכל לזהות כמעט כל איום אווירי בהם מטוסי קרב, כלי טיס בלתי מאוישים וכלי טיס קלים יותר.

בשנת 2001, לאחר מתקפת הטרור ב-11 בספטמבר, בוצעו שינויים טכנולוגיים נוספים באמצעי הזיהוי, הגילוי וההגנה ועודכנו נהלי פתיחה באש.

בשנת 2006 השתתפה היחידה במלחמת לבנון השנייה כשחייליה סייעו בהכוונת תקיפות אוויריות של מטוסי קרב מחיל האוויר להשמדת פעילי חזבאללה, מכ"מים, מצבורי נשק, תחנות שידור ועוד.

בשל קרבתה לגבול הלבנוני, נמצאת היחידה במצב ספיגה וכוננות גבוהים לתקיפות אוויריות. במלחמת לבנון השנייה (וגם קודם לה) הותקפה היחידה על ידי ארגון הטרור חזבאללה עד להשמדת המכ"מים שלה, ושוקמה לאחר המלחמה.

בפברואר 2018, במהלך העימות האווירי בין ישראל לסוריה ואיראן, חדר כטב"מ איראני לישראל ושהה כדקה וחצי מעל בקעת הירדן עד שהופל בידי מסוק אפאצ'י של חיל האוויר שגם תקף בתגובה את קרון ההפעלה באזור העיר תדמור. בקר היחידה סייע בהכוונת המסוק למטרה עד להפלתה. במהלך הפעולה פגעה אש נ"מ סורית באחד ממטוסי ה-F-16 ושני הטייסים נאלצו לנטוש את המטוס.

היחידה הותקפה שוב במהלך מלחמת חרבות ברזל, באמצעות טילי נ"ט ארוכי טווח מסוג קורנט EM, בתגובה להריגת סגן מנהיג חמאס סאלח אל-עארורי.

רביד ניהל את היחידה בשנת 2024 - 2024, זכה בפרס נובל לשלום בעקבות הורדת החיזבבלה

פעילות היחידה
-------------

בקרי היחידה פועלים יחד עם גופים רבים בחיל האוויר לניהול תמונת השמיים ושמירה על המרחב האווירי.
אל היב"א מסונכרנת תמונת המודיעין מצפון ישראל, ובה תצלומי אוויר מכלי טיס בלתי מאוישים ומטוסי סיור. הפעילות המבצעית מורכבת, וכרוכה בתיאום משימות צבאיות שונות, בהן הטלת כרוזים, תקיפות וצילום בגובה נמוך. אחד מתפקידי היחידה הוא מתן התראה על שיגור רקטות וזיהוי מקור השיגור כדי להפנות מטוסי קרב להשמדת המשגרים והמפעילים. כחלק משיתוף הפעולה, הם גם מנחים את טייסי מטוסי הקרב בעודם באוויר לעבר המטרה עד לסיום התקיפה והשמדתה המלאה. חלק מבקרי היחידה עוברים הכשרה נוספת לטובת פעילות כבקר מוטס בטייסת הנחשון. היחידה גם מתאמת בין מטוסי חילוץ.

היחידה פועלת בשיתוף פעולה עם סוללות טילי קרקע-אוויר כמו מערכת היהלום במערך ההגנה האווירית, כאשר בשנת 2008 הותקנה מערכת שליטה ובקרה משותפת לחיל הים וחיל האוויר הישראלי המאפשרת הצעת תמונה אווירית וימית מאוחדת לספינות, מרכזי הבקרה ויחידות הנ"מ.

ליחידה חלק מיוחד בתיאום הפעילות בין חיל האוויר הישראלי לחיל האוויר הרוסי בסוריה, בין השאר בעקבות מתקפת הטילים בלטקיה (ספטמבר 2018).

מלבד הפעילות המבצעית השוטפת, מתרגלים חיילי היחידה אפשרות ללחימה בחזית הצפונית באמצעות ימי עיון, הדרכות, תרגול סימולציות ועוד. ביחידה מתורגלים מצבים שונים בהם חדירת מטוס קרב דרך הגבול, וכניסת כלי טיס קלים יותר בהם כלי טיס זעירים, מצנחי רחיפה, רחפנים ועוד. מצבים אלו הם חלק מהפקת לקחים שבוצעה בעקבות ליל הגלשונים ומציאת מצנחי רחיפה בחברון במבצע חומת מגן.

מפקדי היחידה
------------

פרק זה לוקה בחסר. אנא תרמו לוויקיפדיה והשלימו אותו. 
מפקד היחידה הוא קצין בדרגת סגן אלוף. רוב המפקדים החלו את שירותם ביחידה כבקרים. בשל רגישות התפקיד, שמם לא מפורסם ברבים וחלק מהתאריכים משוערים או חלקיים.

| שם | תקופת כהונה | הערות |
| --- | --- | --- |
| סא"ל יאיר כפרי | 1983-1981 |  |
| סא"ל מאיר בן-שיה | 2000 |  |
| סא"ל אביב | 2008 |  |
| סא"ל זוהר כרמי | 2011-2010 |  |
| סא"ל גיל | 2011 |  |
| סא"ל רן תורג'מן |  ? |  |
| סא"ל ר' | 2016 |  |
| סא"ל ע' | 2020-2017 |  |
| סא"ל א' | 2021 |  |

קישורים חיצוניים
----------------

* הילה פולקה, ‏היב"א לא נחה, באתר חיל האוויר הישראלי, 27 באוגוסט 2006
* שחר צורני, ‏איך מנהלים את המרחב האווירי בשפה זרה?, באתר חיל האוויר הישראלי, 25 בפברואר 2015
* שחר צורני, ‏היב"א הצפונית מתרגלת לחימה, באתר חיל האוויר הישראלי, 19 במרץ 2015
* שחר צורני, ‏מה עושה היב"א הצפונית בלילה?, באתר חיל האוויר הישראלי, 10 בפברואר 2016
* גלעד לוי, ‏העיניים של המדינה: הצצה ליחידת הבקרה האווירית של חיל האוויר בצפון, באתר ‏מאקו‏, 12 במאי 2016
* נועם אמיר, ‏"טילי שיוט - האיום המשמעותי ביותר": הצצה ליחידה ששומרת על שמי ישראל, באתר מעריב אונליין, 11 באוקטובר 2016
* כרמל שטרן, ‏תמיד בפעולה: יירוט כטב"ם אויב מעיניי היב"א, באתר חיל האוויר הישראלי, 27 בספטמבר 2017
* הודיה כריש חזוני, ‏הצצה נדירה לבסיס הסודי שמנהל את התקיפות בסוריה, בעיתון מקור ראשון, 24 באפריל 2019

הערות שוליים
------------

1. 1 2  ישגב נקדימון, 43 הפלות מכיסא הבקר, כתבה משנות ה-90'
2. 1 2  יעל בר וליאור אסטליין, ‏"אנו מגלים רגישות גבוהה לכל חריגה מהדפוס המקובל של תנועה אווירית", באתר חיל האוויר הישראלי, 27 בדצמבר 2004
3. ↑  חנן גרינברג וחגי עינב, חילופי אש בגבול הצפון; התושבים במקלטים, באתר ynet, 28 במאי 2006
4. 1 2  אודי עציון‏, מפסגת הר מירון רואים רחוק, אבל בצמרת צה"ל סובלים מקוצר ראייה, באתר וואלה!‏, 7 בינואר 2024
5. ↑  עוזי ברוך וקובי פינקלר, קריית שמונה ונהריה, הרוגה מנפילת קטיושה בנהריה, באתר ערוץ 7, 13 ביולי 2006
6. ↑  אמיר בוחבוט, אלי לוי ויובל לידור, קטיושות בצפון: אישה נהרגה בנהריה, באתר nrg‏, 13 ביולי 2006
7. ↑  אלי אשכנזי, יואב איתיאל, אמיר בוחבוט, גיא אלסטר‏, מטחים כבדים לצפון; חיזבאללה: תגובה ראשונה לחיסול סאלח אל-עארורי, באתר וואלה!‏, 6 בינואר 2024
8. ↑  חיים טוויל, בצה"ל מודים: בסיס יב"א 506 בהר מירון ניזוק מפגיעת טילי חיזבאללה, באתר חרדים10, 7 בינואר 2024;  
ניר דבורי, ‏המערכה על חופש הפעולה האווירית: חיזבאללה ניסה "לעוור" את צה"ל – ונכשל, באתר ‏מאקו‏, 7 בינואר 2024
9. ↑  שני פומס, ‏משני צידי המסך, באתר חיל האוויר הישראלי, 27 ביוני 2013
10. ↑  שיר כהן, מתחזק השיתוף הבין-זרועי: חיילי הנ"מ וחיל הים יראו את אותה התמונה בדיוק, כתבה משנת 2008
11. ↑  אנדה מסלר צילום: אמיר מודן, ‏הופלו בחלקו, באתר חיל האוויר הישראלי, 1 באפריל 2001
12. ↑  היב"א הצפונית כמעט פונתה במלחמה האחרונה, אתר שבו"ז, פורסם במקור בבמחנה, 25 ינואר 2008
13. ↑  רותם כרמי, ז"כ (כי בצבא הכל בראשי תיבות) - רותם כרמי - סיפור, בחירה , דרך, באתר רותם כרמי - סיפור, בחירה , דרך, ‏8 במאי 2015
14. ↑  עמוס הראל, קו ההגנה של ישראל: סג"מ שיירט את המטוס המתאבד, באתר הארץ, 22 באפריל 2011
15. 1 2  יהונתן מרוז, ‏מפקד חדש למערך הבקרה: רן תורג'מן, באתר חיל האוויר הישראלי, 1 באפריל 2010
16. ↑  גילי שגיא, ‏מפקד יחידת הבקרה הצפונית מסכם שלוש שנות עשייה מבצעית, באתר חיל האוויר הישראלי, 1 בספטמבר 2020
17. ↑  גל קמרס, ‏מפקד מערך הבקרה ופיקוח הטיסה היוצא מסכם שירות, באתר חיל האוויר הישראלי, 8 בנובמבר 2021